I 2005 kjøpte Ivar Tollefsen det svenske boligutleieselskapet Heimstaden med en samlet portefølje på 2 128 leiligheter. I dag er selskapet etablert i Tyskland, Nederland, Tsjekkia, UK, og Polen i tillegg til de nordiske landene, og har mer enn 2 000 ansatte og 300 000 leieboere. Høsten 2021 forpliktet Heimstaden seg til å redusere klimagassutslippene for å nå Parisavtalens mål. Dette innebærer en økonomisk investering på 6,5 milliarder SEK. Samme år opprettet Heimstaden A Home For a Home, et samarbeidsprosjekt med SOS Barnebyer. Sammen har selskapene startet rundt 50 hjelpeprogrammer over hele verden, og Heimstaden donerer mer enn 130 millioner kroner til programmene i 2022.